ፓርቲዎች የኮረና ቫይረስን በመከላከል ሥራ
የኮሮና ቫይረስ በሀገሪቱ መከሰቱን ተከትሎ ቫይረሱ በወረርሽኝ መልክ ተከስቶ የከፋ ጉዳት እንዳያመጣ በመንግሥት በኩል ሰፊ ሥራ እየተከናወነ ይገኛል። በተግባርም ተጨባጭ ውጤቶች እየተመዘገቡ እንደሆኑ መረጃዎች ያመለክታሉ። 
ከዚህ ጎን ለጎንም በሀገሪቱ የሚገኙ ተፎካካሪ ፓርቲዎች ወረርሽኙን በመከላከል ሂደት ወስጥ እንደ አንድ ሀገራዊ አቅም እየተንቀሳቀስ እንደሆነ በተገኘው አጋጣሚ በመናገር ላይ ይገኛሉ። እኛም እንቅስቃስያቸው ምን ይመስላል የሚለውን ቃኝተነዋል። 
አቶ ናትናኤል ፈለቀ የኢትዮጵያ ዜጎች ለማህበራት ፍትህ (ኢዜማ) የህዝብ ግንኙነት ኃላፊ ናቸው ። ፓርቲያቸው ወረርሽኙን በመከላከል ሂደት ውስጥ ያለውን እንቅስቃስ እንዲህ ይገልጹታል ፣ በወረርሽኙ ምክንያት ምርጫው ተሰርዞ ሌሎች አማራጮች መታየታቸውን ፓርቲያቸው በቅን ልቦና ተቀብሎታል። ወቅቱ ምርጫ ለማካሄድም ትክክለኛ ጊዜ ነው ብሎ አያምንም። ፓርቲያቸው በዚህ ጊዜ በሽታውን ለመከላከል እየተወሰደ ያለውን ዕርምጃ በማጠናከር ህዝብን በህይወት የመታደግ ተግባር ላይ ሊተኮር እንደሚገባ ያምናል። ፓርቲያቸው አባሎቻቸውንና ደጋፊዎቻቸውን በማስተባበር መደረግ ስላለበት ጥንቃቄና ከደም ልገሳ ጀምሮ የተለያዩ ድጋፎችን በማድረግ መቆየቱንና አሁንም እንደሚያጠናክር ገልጸዋል። 
የኦሮሞ ኮግረስ ፓርቲ(ኦፌኮ) ምክትል ሊቀመንበር አቶ በቀለ ገርባ በበኩላቸው እንዳሉት በኮሮና ቫይረስ ወረርሽኝ ምክንያት የሀገራዊ የምርጫ የጊዜ ሰሌዳ መስተጓጎሉን ፓርቲያቸው ይገነዘባል። በመንግሥት እየተወሰዱ ያሉ ዕርምጃዎችን ተቀብሎ መተግበር፣ በዕርምጃው ክፍተቶች ካሉ እየተቹ የሚስተካከልበትን መንገድ በማሳየት መደገፍ ከፓርቲዎች ይጠበቃል። ፓርቲያቸውም ይሄንኑ እያደረገ ይገኛል። 
ወረርሽኙ እንደሌሎች ሀገሮች የከፋ ጉዳት አላደረሰም በሚል አስተሳሰብ ህዝቡ መዘናጋት እንደሌለበት ፓርቲያቸው እንደሚያምንና በሚችለው አቅምም የፓርቲውን መዋቅር ተጠቅሞ በመንቀሳቀስ በመከላከሉ
 ላይ ኃላፊነቱን ይወጣል ብለዋል። ተፎካካሪ ፓርቲዎች በመከላከሉ ላይ ጥረቱና ፍላጎቱ ቢኖራቸውም በአቅም ውስንነት ሚናቸው የጎላ እንዳልሆነም ጠቁመዋል። 
‹‹ፓርቲያችን በዚህ ወቅት የፖለቲካ ጉዳይ አጀንዳችን አይደለም የሚል አቋም አለው። አጀንዳችን ወረርሽኙን መከላከል። የህዝብን ህይወት መታደግ ነው። ከዚህ በኋላ ፖለቲካውን እንደርስበታለን። በዚህ ወቅት ስለምርጫ የሚያስብ አካል ካለ ምርጫው የተራዘመበትን አጀንዳ መዘንጋት ነው›› በማለት ሃሳባቸውን ያካፈሉን በሚኒስትር ማዕረግ የብልፅግና ፓርቲ የህዝብና ዓለምአቀፍ ግንኙነት ዘርፍ ኃላፊ አቶ ዐወሉ አብዲ ናቸው። 
ፓርቲያቸው የኮሮና ቫይረስ ወረርሽኝ ከተከሰተ ጊዜ ጀምሮ ‹ኮሮና ሚቲጌሽን› በሚል ሀገራዊ ኮሚቴ እና በሥሩም ንዑሳን ኮሚቴ በማቋቋም ድጋፍ ለሚያስፈልጋቸው ወገኖች ሀብት በማሰባሰብ፣ ግንዛቤ የመፍጠር ሥራ በመሥራት፣ ለአመራሮች ሥልጠና በመስጠት፣ ጠንካራ
 የሆነ የአመራርነት ሚና በመወጣት በስፋት መንቀሳቀሱን ያስረዱት አቶ ዐወሉ የመረጃ ክፍተት ባለባቸው የሀገሪቱ አካባቢዎች ክፍተቱን ለመቅርፍም ጥረት መደረጉን ገልጸዋል። በየደረጃው ያለው አመራር ከወር ደመወዙ ካደረገው ድጋፍ በተጨማሪ ፓርቲው አንድ መቶ ሚሊዮን ብር ድጋፍ ለሚያስፈልጋቸው ወገኖች እንዲውል በማድረግ ለወረርሽኙ ምላሽ መስጠቱን አስርድተዋል። አመራሩ ሀብት በማሰባሰብ ባከናወነው ተግባርም ግለሰቦች፣ድርጅቶች ታዋቂ ሰዎች መኖሪያ ቤታቸውን ጨምሮ ያላቸውን በመለገስ እንዲተባበሩ ማድረግ መቻሉንም አስታውሰዋል። ፓርቲያቸው ለወረርሽኙ መከላከል ከሀገር ውስጥ እስከ ዓለምአቀፍ በመንቀሳቀስ እያደረገ ያለውን እንቅስቃሴ ማጠናከሩንም ጠቁመዋል። 
እየተጠነቀቁ በማምረት እና በወረርሽኙ የተዳከመውን ኢኮኖሚ በመታደግ፣ በሽታውን በመከላከሉ ላይ ያለው መዘናጋት ችላ ሊባል እንደማይገባና የፖለቲካ ፓርቲዎችም
 መንግሥት ለመከላከል እያደረገ ያለውን ጥረት ተባብሮ በማገዝ ሚናቸውን ሊወጡ እንደሚገባ ሃሳብ ሰጥተዋል።
ካደረገው ድጋፍ በተጨማሪ ፓርቲው አንድ መቶ ሚሊዮን ብር ድጋፍ ለሚያስፈልጋቸው ወገኖች እንዲውል በማድረግ ለወረርሽኙ ምላሽ መስጠቱን አስርድተዋል። አመራሩ ሀብት በማሰባሰብ ባከናወነው ተግባርም ግለሰቦች፣ድርግቶች ታዋቂ ሰዎች መኖሪያ ቤታቸውን ጨምሮ ያላቸውን በመለገስ እንዲተባበሩ ማድረግ መቻሉንም አስታውሰዋል። ፓርቲያቸው ለወረርሽኙ መከላከል ከሀገር ውስጥ እስከ ዓለምአቀፍ በመንቀሳቀስ እያደረገ ያለውን እንቅስቃሴ ማጠናከሩንም ጠቁመዋል። 
እየተጠነቀቁ በማምረት እና በወረርሽኙ የተዳከመውን ኢኮኖሚ በመታደግ፣ በሽታውን በመከላከሉ ላይ ያለው መዘናጋት ችላ ሊባል እንደማይገባና የፖለቲካ ፓርቲዎችም መንግሥት ለመከላከል እያደረገ ያለውን ጥረት ተባብሮ በማገዝ ሚናቸውን ሊወጡ እንደሚገባ ሃሳብ ሰጥተዋል።
 አዲስ ዘመን ሚያዝያ 29/2012ለምለም መንግሥቱ